2017 թվականին Հայբիզնեսբանկն ընդհանուր պարտավորույթյուններն ավելացրել է 45,8%-ով, մինչև 535.8 մլրդ դրամ կամ 1.1 մլրդ դոլար, այդ ցուցանիշի գծով 3-րդ դիրքից բարձրանալով 2-րդ: Դրանց կառուցվածքում բանկերից և այլ ֆինանսական կազմակերպություններից ներգրավված միջոցները բանկն ավելացրել է 18,9%-ով, մինչև 98.6 մլրդ դրամ (203.6 մլն դոլար` 5-դիրքից ցատկելով 3-րդ), իսկ սեփական թողարկված պարտատոմսերից ներգրավումները կազմել են շուրջ 9 մլրդ դրամ (18.5 մլն դոլար): Ընդ որում, 2017 թվականի հունվարին ձեռնամուխ լինելով սեփական պարտատոմսերի թողարկմանը, բանկը հաջողացրել է մինչև տարեվերջ թողարկել երեք տրանշ` 2 դոլարային` 18.2 մլն դոլար ընդհանուր ծավալով, և մեկ դրամային` 100 մլն դրամ ծավալով: